OpenLLM-France/wikimedia huggingface dataset:
# Elisabet Safortesa Gual-Desmur

Elisabet Safortesa Gual-Desmur (Palma, 1530 - Palma, 13 de novembre de 1589) fou una emparedada mallorquina que es reclogué als murs exteriors de la Catedral de Mallorca l'any 1576 fins al dia de la seva mort.

## Biografia

Elisabet Safortesa i Gual Desmur nasqué l'any 1530 a Can Tagamanent, que dona nom a la plaça de Can Tagamanent de Palma. Filla de Magdalena Gual-Desmur i de Mateu Safortesa, formava part de la Casa de Safortesa, una família acomodada de l'alta aristocràcia catalana, la qual s'instal·là a Mallorca després de la conquesta del Rei en Jaume. Tingué dos germans: Pere Joan i Guillem Safortesa.
La poca informació que es coneix d'aquesta dona prové de les biografies de la seva amiga, la coneguda monja mallorquina Caterina Tomàs i Gallard. D'acord amb les biografies de la beata mallorquina ambdues dones es conegueren quan aquesta esdevingué serventa d'Elisabet Safortesa l'any 1548. Segons els biògrafs de Caterina, fou Elisabet Safortesa qui li ensenyà a llegir i a escriure al llarg de la seva estança a casa de la família Safortesa Gual-Desmur.

## Vida espiritual

Sembla que la devoció espiritual de les dues dones s'alimentà mútuament gràcies a la seva amistat. Quan Caterina Tomàs professà com a monja l'any 1555 al Convent de Santa Magdalena, Elisabet Safortesa hauria volgut seguir-la, però finalment contragué matrimoni. Pocs mesos després de casar-se Elisabet enviudà i es lliurà a la vida espiritual, com ho feien les beguines.
L'any 1576 el Capítol de la Seu autoritza Elisabet Safortesa a emparedar-se als murs exteriors de la Catedral, juntament amb una serventa seva. A partir d'aleshores Elisabet fou coneguda com la Dama Emparedada.

## Defunció

El 13 de novembre de 1589 Elisabet Safortesa morí a la seva cel·la després de tretze anys de reclusió voluntària. La seva partida de defunció consta al Llibre de la Sagristia del Convent de Sant Domènec de Palma.

## Referències

* ↑ «Elisabet Safortesa Gual-Desmur». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Alcover, Antoni Maria. Vida abreviada de Santa Catalina Tomassa. Mallorca: Estamp. Mn. Alcover, 1930.
* Llabrés i Martorell, Pere. Sor Catalina Tomàs, la santa de Mallorca. Palma: (ed. de l'autor), 1981. ISBN 8430043764.
* Massanet Zaforteza, María Luisa. Vida de Santa Catalina Thomás, virgen mallorquina. Palma: SS. Corazones, 1967.
* Riutort Mestre, Pere. Santa Catalina Tomás, la santa payesa. Barcelona: Centre de Pastoral Litúrgica, 2006. ISBN 8498051339.
# La noia del bosc

La noia del bosc (títol original en francès, La Fille dans les bois) és un telefilm francès dirigit per Marie-Hélène Copti, emesa el 3 de febrer de 2021 a France 2. És l'adaptació del llibre The Girl in the Woods de Patricia MacDonald. S'ha doblat al català.
El rodatge va tenir lloc a l'Ardecha, als municipis de Privàs, Sant Prist de Privàs, Creisselhas, Mercuer, Pranlas, Entraigas. L'emissió a France 2 va reunir 4.575.000 espectadors, cosa que va representar el 19,4% de quota d'audiència aquella nit.

## Referències

* ↑ «Antoine Duléry, à propos de son rôle La fille dans les bois». [Consulta: 5 febrer 2021].
* ↑ «La noia del bosc». Goita què fan, ara!. [Consulta: 25 febrer 2024].
* ↑ «Audiences TV du mercredi 3 février 2021». [Consulta: 5 febrer 2021].
# Sebald de Weert

Sebald o Sebalt de Weert (2 de maig de 1567 – 30 de maig o juny de 1603) va ser un capità i vice-almirall neerlandès de la Companyia Holandesa de l'Est de l'Índia (en neerlandès:Vereenigde Oost-Indische Compagnie, VOC). Va cartografiar acuradament les Illes Malvines l'any 1600.

## Biografia

De Weert nasqué a Amberes, la família es traslladà a Amsterdam cap a 1575 i pocs anys després tornaren a Amberes i finalment, el 1586, s'establiren a Middelburg. Sebald signava com "Sebalt" amb el seu nom llatinitzat com "Sebaldus".
Cap a finals del segle xvi va fer diversos viatges d'exploració partint de Rotterdam i el 1598 va participar en un viatge amb cinc vaixells i 494 homes comandats per Jacques Mahu cap a les Moluques travessant l'Estret de Magalhaes.
El darrer viatge de Sebald de Weert el va iniciar l'any 1602, ja amb el càrrec de vice-almirall, arribant a Java, Sumatra, Ceilan i les Illes de les Espècies. Competint per la influència portuguesa a Ceilan, l'actual Sri Lanka, un enviat holandès Joris van Spilbergen, arribà a Batticaloa el juliol de 1602 i es trobà amb el rei local Vimala Dharma Surya. Vimala Dharma Surya va acceptar fer una aliança amb els holandesos en contra de la influència dels portuguesos. Sebald de Weert va ser enviat oficialment a Ceilan per a fer aquestes negociacions però de Weert es va embriagar, va insultar el rei Vimala i ell i la seva tripulació van ser assassinats pels natius.
Aquest fet va retardar l'aliança entre els ceilanesos i els holandesos fins a l'arribada al tron del successor de Vimala, Senarat.
Encara que es diu que Sebald de Weert va ser el primer a veure les Illes Malvines el 1598, tant els espanyols com els britànics proposen que van ser els seus exploradors respectius els primers a fer-ho (Esteban Gómez i John Davis).

## Referències

* ↑ «Sebald de Weert - EcuRed». [Consulta: 6 gener 2019].
* ↑ M.G. Wildeman "Bijdrage tot de familiegeschiedenis van 't geslacht Sweerts de Weert", Taxandria (1908). Vol 15(2):44-47, 81-85
* ↑ «Sri Lanka - The Portuguese in Sri Lanka (1505–1658)» (en anglès). [Consulta: 2 juliol 2019].
# Alan Banaszek

Alan Banaszek (30 d'octubre de 1997) és un ciclista polonès professional des del 2016 i actualment a l'equip Mazowsze Serce Polski. Combina la carretera amb el ciclisme en pista. Els seus cosins Adrian Banaszek i Norbert Banaszek també són ciclistes professionals.

## Palmarès en ruta

* 2014
** Vencedor d'una etapa a la Copa del President de la Vila de Grudziądz
* 2015
** Campió d'Europa júnior en Ruta
* 2016
** Vencedor d'una etapa al Carpathia Couriers Path
** Vencedor d'una etapa a la Szlakiem walk Major Hubal
* 2017
** 1r al Gran Premi de Rodes
** 1r al Memorial Henryk Łasak
** 1r al Memorial Józef Grundmann i Jerzy Wizowski
** Vencedor d'una etapa al CCC Tour-Grody Piastowskie
** Vencedor d'una etapa a la Cursa de Solidarność i els Atletes Olímpics
* 2020
** 1r al Gran Premi Manavgat-Side
** Vencedor d'una etapa a la Volta a Bulgària
* 2021
** 1r a la Visegrad 4 Bicycle Race - GP Slovakia
** 1r al Tour de Szeklerland i vencedor d'una etapa
** Vencedor de 2 etapes a la Volta a Sèrbia
* 2022
** 1r al Tour de Tailàndia i vencedor d'una etapa
** Vencedor d'una etapa a la Belgrad-Banja Luka
* 2023
** Campió de Polònia en ruta
* 2024
** 1r al Tour Bitwa Warszawska i vencedor d'una etapa
** Vencedor d'una etapa a la Dookoła Mazowsza

## Palmarès en pista

* 2016
** Campió de Polònia en Puntuació
* 2017
** Campió d'Europa en Puntuació

## Referències

* ↑ «Mazowsze Serce Polski». UCI.org. [Consulta: 18 gener 2023].
* ↑ «Alan, Norbert i Adrian Banaszek w grupie Mazowsze Serce Polski» (en polish). Rowery.org. Rowery, 13 December 2019 [Consulta: 13 abril 2020].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Elisabet Sofia de Brandenburg

Elisabet Sofia de Brandenburg (en alemany Elisabeth Sophie von Brandenburg) va néixer a Berlín el 5 d'abril de 1674 i va morir a Römhild el 22 de novembre de 1748. Era una noble alemanya filla de l'elector de Brandenburg Frederic Guillem (1620-1688) i de la princesa de Holstein Sofia Dorotea (1636-1689).
Va ser duquessa consort del Ducat de Curlàndia i Semigàlia pel seu matrimoni amb el duc Frederic Casimir Kettler. Era una dona de caràcter i orgullosa, que va tenir una notable influència política sobre el seu segon marit Cristià II, fins al punt de ser coneguda com la tinent prissuana. El 1704 li va fer comprar el castell d'Erlagen, i l'estil de vida que portava a la cort va suposar una càrrega econòmica important per a les arques del ducat.

## Matrimoni i fills

El 29 d'abril de 1691 es va casar a Berlín amb Frederic Casimir Kettler (1650-1698). D'aquest martimoni en nasqueren:
* Frederic Guillem (1691-1711), casat amb la tsarina Anna Ivànovna de Rússia (1693-1740).
* Leopold Carles (1693-1697)
El 30 de març de 1703 es tornà a casar a Potsdam amb Cristià II de Brandenburg-Bayreuth (1644-1712), fill d'Erdmann August de Brandenburg-Bayreuth (1615-1651) i de Sofia de Brandenburg-Ansbach (1614-1646). La comtessa, vídua de nou, es va casar per tercera vegada el 3 de juny de 1714 al castell d'Ehrenburg amb el duc Ernest Lluís I de Saxònia-Meiningen (1672-1724), fill del duc Bernat I de Saxònia-Meiningen (1649-1706) i de Maria Hedwig de Hessen-Damstadt (1647-1680). D'aquests dos matrimonis no en tingué descendència.

## Bibliografia

* Ludwig Brunier: Kurland: Schilderungen von Land und Leuten, H. Matthes, 1868, S. 251 ff.
* Julius Mebes: Beiträge zur Geschichte des Brandenburgisch-Preussischen Staates und Heeres, Band 2, Lüderitz, 1867, S. 146
* Andrea Schödl: Frauen und dynastische Politik (1703-1723) - Die Markgräfinnen Elisabeth Sophie von Brandenburg und Christiane Charlotte von Ansbach. Kulmbach 2007.

## Enllaços externs

* www.royaltyguide.nl/families/hohenzollern/brandenburgkurfursten3.htm
# La cornisa

La cornisa (títol original en anglès, The Ledge) és una pel·lícula dramàtica de thriller estatunidenc del 2011 escrita i dirigida per Matthew Chapman, protagonitzada per Charlie Hunnam, Terrence Howard, Liv Tyler, Christopher Gorham i Patrick Wilson. Es va estrenar el 8 de juliol de 2011, va ser un fracàs de taquilla i va ser valorada negativament per la crítica. S'ha doblat al valencià per a À Punt, i també s'ha doblat i subtitulat al català central.

## Repartiment

* Charlie Hunnam com a Gavin Nichols
* Patrick Wilson com a Joe
* Liv Tyler com a Shana
* Terrence Howard com a Hollis Lucetti
* Christopher Gorham com a Chris

## Referències

* ↑ «New atheist movie 'The Ledge' evangelizes godlessness». Arxivat de l'original el 2021-05-26. [Consulta: 25 març 2023].
* ↑ «Sundance Film Festival 2011 : The Ledge». Sundance.Slated.com. Arxivat de l'original el 16 desembre 2010. [Consulta: 22 gener 2011].
* ↑ «The Ledge». [Consulta: 25 març 2023].
* ↑ Looking for Answers Before He Leaps
* ↑ Review: ‘The Ledge’
* ↑ «La Cornisa». À Punt, 26-03-2023. [Consulta: 31 març 2023].
* ↑ «The Ledge». Goita què fan, ara!. [Consulta: 17 octubre 2023].
# Friedrich Ernst Ludwig von Fischer

Friedrich Ernst Ludwig Fischer (Halberstadt, 1782 – 1854) va ser un botànic rus nascut a Alemanya. Va ser el director del jardí botànic de Sant Petersburg de 1823 a 1850.
El 1815, va ser escollit membre corresponent de la Reial Acadèmia Sueca de Ciències. I el 1841, membre estranger.
La seva abreviació com a botànic és: Fisch.

## Referències

* ↑ Es poden consultar els tàxons descrits per aquest autor a International Plant Names Index (anglès)
# Trofeu de la Conquesta

El Trofeu de la conquesta, és un escut del segle xiii que forma part de l'exposició permanent del Museu Històric Municipal de València.
Està format per un pavés d'infant decorat amb els quatre pals de güelles del Casal d'Aragó, amb fons d'or i amb la cadeneta, el fre i la brilla fixats al damunt, del rei Jaume I. Donades les seues dimensions i pes no es condiderada una peça militar d'ús bèl·lic. El que sí es confirma és la seua construcció antiga, de fet, hi ha documentació que prova que l'escut és una donació de Jaume I al seu cavallerís major, Joan de Pertusa. Segons conta la tradició, la donació complia un dels furs de Catalunya que disposava que el cavallerís del rei havia de tindre de gatge (per la conquesta de cada ciutat) l'escut, els esperons i el fre del cavall utilitzat pel monarca el dia de la seua entrada i possessió triomfals de la ciutat conquerida.
La peça estava anteriorment al museu catedralici de la Seu de València, i es lliurà en dipòsit a l'Ajuntament l'any 1939.
L'escut tenia un esperò clavat a la banda superior, però desaparegué l'any 1900.

## Referències

* 1 2 3 Bru i Vidal, Santiago; Català Gorgues, Miquel Àngel. L'arxiu i museu històric de la ciutat de València (en valencià-castellà). València: CIMAL, 1986, p. 79.
* ↑ «Ayuntamiento de Valencia. MUSEO HISTÓRICO MUNICIPAL» (en espanyol europeu). [Consulta: 30 gener 2018].
# Erik Gustaf Boström

Erik Gustaf Boström Bernhard (11 de febrer de 1842 - † 21 de febrer de 1907) va ser un terratinent i polític suec, membre del Parlament Suec (1876-1907) i Primer Ministre de Suècia en dues ocasions (1891-1900 i 1902-1905). També se'l coneix com a I.G. Boström o I. Gust. Boström.
En 1871, es va casar amb Carolina "Lina" Almqvist, amb la qual va tenir sis filles i un fill. Germà del Governador Filip Boström i nebot del filòsof Christopher Jacob Boström.
La política governamental de Boström es va caracteritzar pel seu pragmatisme. Amb el temps, Boström va ser guanyant una bona reputació, malgrat ser el primer primer ministre que no té un títol acadèmic ni experiència en l'educació superior dels càrrecs governamentals. També va ser molt popular amb el rei Òscar II. L'eventual caiguda de Boström va ser deguda per la seva negativa a variar la seva posició en la qüestió noruega.

## Referències

* ↑ Erik Gustaf Boström|Nationalencyklopedin.(en suèc)
# La reina verge

La reina verge (títol original en anglès: Young Bess) és una pel·lícula estatunidenca dirigida per George Sidney estrenada el 1953. Ha estat doblada al català.

## Argument

El 1558, Elisabet I d'Anglaterra es converteix en reina d'Anglaterra. La Sra. Ashley, la seva majordoma, i el Sr. Parry, el seu intendent, recorden les alegries i de les penes que han jalonat la seva joventut...
El 1536 Enric VIII fa executar la seva dona Anna Bolena i aparta la seva filla Elisabet, anomenada Bess, de la tribunal reial]. Després d'haver-se casat tres vegades, Enric es casa amb Catherine Parr, nova reina amb qui Bess, que torna a estar en gràcia, troba simpatia i suport. De forta personalitat, Bess s'asseu i sorprèn el seu pare. S'enamora de Thomas Seymour, almirall de la flota anglesa i home de confiança del rei. El vell rei Enric VIII mor i el seu jove fill Eduard el succeeix sota un consell de regència dirigida per Ned Seymour, germà de Thomas. Però Ned Seymour i la seva dona són uns intrigants.
Bess que espera convertir-se en reina un dia per reorganitzar i afirmar la potència d'Anglaterra, s'oposa violentament amb Thomas al despotisme de Ned Seymour. Descobreix més tard la relació de Thomas i de Catherine Parr, però malgrat allò, afavoreix el seu matrimoni. Thomas provarà a Bess que l'estima tant com Catherine. Molt dedicat a la seva dona, es dedica completament a ella, però mor poc temps després.
Més tard, Bess va a veure Thomas, sempre enamorat d'ella, però Ned Seymour fa condemnar a mort el seu germà per traïció. Malgrat tota la determinació de Bess a salvar Thomas, serà executat. La futura reina d'Anglaterra, acostumada per les proves estarà a punt, en el moment adequat, de provocar i enfrontar-se al seu destí.

## Repartiment

* Jean Simmons: La jove Bess (Elisabet I d'Anglaterra)
* Stewart Granger: Thomas Seymour
* Deborah Kerr: Catherine Parr
* Charles Laughton: El Rei Enric VIII d'Anglaterra
* Kay Walsh: Sra. Ashley
* Guy Rolfe: Edward Seymour, 1r duc de Somerset
* Kathleen Byron: Jeanne Seymour
* Cecil Kellaway: M. Parry
* Rex Thompson: El jove Rei Eduard VI d'Anglaterra
* Robert Arthur: El patge Barnabé
* Leo G. Carroll: M. Mums, El preceptor
* Elaine Stewart: Anna Bolena
* Dawn Addams: Kate Howard
* Ivan Triesault
* Doris Lloyd: Mare Jack
* Lumsden Hare: L'arxipreste Cranmer

## Premis i nominacions
### Nominacions

* 1954: Oscar a la millor direcció artística per Cedric Gibbons, Urie McCleary, Edwin B. Willis, Jack D. Moore
* 1954: Oscar al millor vestuari per Walter Plunkett

## Referències

* ↑ esadir.cat. La reina verge. esadir.cat.
* ↑ «Young Bess». The New York Times.
# Werner Nilsen

Werner Nilsen (4 de febrer de 1904 - 10 de maig de 1992) fou un futbolista estatunidenc. Va formar part de l'equip estatunidenc a la Copa del Món de 1934.
# Senén Mesa Fernández

Senén Mesa Fernández (Carcedo de Lago, 11 de desembre de 1928 - Gijón, 21 de novembre de 2004) va ser un ciclista asturià, que fou professional entre 1942 i 1955. Del seu palmarès destaquen quatre victòries d'etapa a la Volta a Espanya, una el 1947 i tres el 1948.

## Palmarès

* 1947
** Vencedor d'una etapa de la Volta a Espanya
** Vencedor de 2 etapes de la Volta a Astúries
* 1948
** Vencedor de 3 etapes de la Volta a Espanya
* 1951
** 1r al Gran Premi d'Andalusia i vencedor d'una etapa

### Resultats a la Volta a Espanya

* 1947. Abandona (21a etapa). Vencedor d'una etapa
* 1948. 5è de la classificació general. Vencedor de 3 etapes
* 1950. 6è de la classificació general.

## Referències

* ↑ «MESA FERNÁNDEZ Senén». [Consulta: 4 febrer 2024].
* ↑ Asturias, Carcedo de Lago › Lago › Allande ›. «Mesa, Senén» (en castellà). [Consulta: 4 febrer 2024].
* ↑ «7ème Vuelta a España 1947 - 21ème étape».

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Gali

Gali (abkhaz: Гал, Gal; georgià: გალი) és una ciutat d'Abkhàzia, situada a 77 km al sud-est de Sukhumi, i fent frontera amb la resta de Geòrgia. És el centre del Districte de Gali i estava inclosa dins la zona de seguretat de les Nacions Unides abans del veto rus a la Missió UMOMIG el 2009.

## Referències

* ↑ Fotos, per Patrick Perrier Arxivat 2012-11-03 a Wayback Machine., 26/10/2008
# Caramel assassí

Caramel assassí (original: Jawbreaker) és una comèdia dramàtica americana de 1999 de Darren Stein. Ha estat doblada al català.

## Argument

La intriga es desenvolupa al Reagan High School a Los Angeles. El dia de l'aniversari de Liz Purr, i per tal de fer-li una broma, tres de les seves amigues l'emmordassen amb un Jawbreaker (un caramel, rodó, gruixut i dur per xuclar) i la llancen al maleter d'un cotxe on mor ofegada. Courtney insisteix per cobrir l'homicidi. Però una persona ho ha vist tot: Fern, la més estudiosa de la classe. Per evitar que les delati, la convertiran en la cap del grup. Comèdia que parodia els films de terror ambientats en les High Schools estatunidenques.

## Repartiment

* Rose McGowan: Courtney Alice Shayne
* Rebecca Gayheart: Julie Freeman
* Julie Benz: Marcie Fox
* Judy Greer: Fern Mayo / Violette
* Ethan Erickson: Dane Sanders
* Charlotte Ayanna: Elizabeth "Liz" Purr
* Chad Christ: Zack Tartak
* Tatyana Ali: Brenda Chad
* PJ Soles: Mrs. Purr
* William Katt: Mr. Purr
* Jeff Conaway: Mr. Fox
* Marilyn Manson: l'estrafolària
* Carol Kane: Ms. Sherwood
* Pam Grier: Detectiu Vera Cruz

## Rebuda

* "El caramel assassí només venia a representar la dualitat de la dolçor de roselles de les noies, contra la idea que podria trencar la seva mandíbula"
* Una comèdia d'adolescents mordaç, negra, segueix tres noies adolescents de Califòrnia que fan el que podria ser el fals pas social de les seves vides: Maten un amic.

## Referències

* ↑ Caramel assassí
* ↑ Fitxa de doblatge al català, a ElDoblatge
* ↑ «Pop and Jazz Guide» (en anglès). The New York Times, 06-10-2000. ISSN: 0362-4331.
* ↑ MASLIN, JANET. «'Jawbreaker': Teen Queens of Mean», 19-02-1999.
* ↑ «The Clique and the Dead». Washington Post, 19-02-1999.
# Erik Gunnar Asplund

Erik Gunnar Asplund (22 de setembre de 1885 – 20 d'octubre de 1940) va ser un arquitecte suec, pioner del moviment modern nòrdic als anys 1920s i 1930s.
Asplund es forma artísticament en l'escola romàntica sueca. Les seves primeres obres segueixen aquesta orientació, de la qual s'allunya a poc a poc per a crear una versió modernitzada i molt personal del neoclàssic. El 1930 construeix els pavellons de l'Exposició Internacional d'Estocolm, completament moderns. En aquell any l'arquitectura moderna està representada principalment pel racionalisme d'Alemanya, Països Baixos i França.
Asplund adopta les formes d'aquest moviment, però l'interpreta d'una forma personal, més lliure i espontània, en una línia que pot considerar-se d'estil orgànic. De 1934 a 1937 treballa en l'ampliació de l'Ajuntament de Göteborg, obra de gran interès perquè planteja de manera pionera el problema de juxtaposar a un edifici antic una construcció moderna. Asplund el resol generant un diàleg entre nou i vell en el que cap de les dues parts predomina sobre l’altra i es reforcen mútuament, creant un precedent de gran significació, sobretot a partir de la reconstrucció d’Europa després de la Segona Guerra Mundial.
Dues de les seves obres més conegudes són la biblioteca pública d'Estocolm, construida entre la tardor de 1924 i la tardor de 1927 i model per a moltes altres biblioteques posteriors; i el Cementiri del Bosc d'Estocolm (Skogskyrkogården), dissenyat conjuntament amb Sigurd Lewerentz, un cementiri-paisatge en el que els edificis dissenyats per Asplund i Lewerentz expressen la solemnitat i lirisme de la funció funerària amb una gran sobrietat formal i que ha estat declarat per la UNESCO com a Patrimoni de la Humanitat.

## Referències

* ↑ Diccionario de Arte I. Barcelona: Spes Editorial SL (RBA), 2003, p.42. ISBN 84-8332-390-7 [Consulta: 11 novembre 2014].
* ↑ Gil Solés, Daniel «Gunnar Asplund i la Biblioteca Pública d'Estocolm, entre la tradició i la modernitat». ELIS, 2009.
* ↑ Gil Solés, Daniel. Del temple simbòlic a la desmaterialització : un recorregut per l'arquitectura bibliotecària del segle XX al XXI. Terres de l'Ebre: Petròpolis, 2018, p. 22 (Mirades ; 5). ISBN 9788409032037. OCLC 1077258448.
# Labiobarbus ocellatus

Labiobarbus ocellatus és una espècie de peix cipriniforme de la família dels ciprínids.

## Morfologia

Els mascles poden assolir els 22 cm de longitud total.

## Distribució geogràfica

Es troba a Malàisia i Indonèsia.

## Referències

* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo 1993 Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Louis Ribes

Louis Ribes (Vinçà, Conflent, 17 de novembre de 1756 - mort vers 1830 a la seva vila natal va ser un polític nord-català de finals del segle xviii. Home de lleis, era administrador al departament i diputat pel nou departament dels Pirineus Orientals a l'Assemblea Nacional Legislativa. Va seure en la majoria i després del mandat no se li coneix més activitat política.

## Referències

* ↑ Capeille, Jean. Dictionnaire de biographies roussillonnaises, 1914.
* ↑ Fitxa a l'Assemblea Nacional francesa